Здравейте,  

На 1 януари наехме апартамент във варна чрез агенция заплатихме 1250 лв за наем депозит и комисион. Но на 16 януари хазяина ни се обади да му отворим че идвал с купувачи да огледат апартамента понеже го продавал и ние бяхме в шок. Какво можем да направим в случая. Ние нямахме представа как да постъпим та тои може да ни изхърли още утре.Какви права имаме та ние токущо платихме огромна сума пари за наемането на апартамента. 




Правата на наемателите
======================

 

Здравейте.  

При прехвърляне на недвижим имот договорът за наем остава в сила спрямо купувача, ако е бил вписан в имотния регистър.  

Договорът за наем, сключен преди прехвърлянето на имота, ако има достоверна дата, е задължителен за купувача до предвидения в него срок, но не за повече от една година от прехвърлянето. За достоверна дата, например, се смята нотариално заверената.  

Ако няма достоверна дата (т.е. няма нотариална заверка) и сте се нанесли и ползвате имота, купувачът ще може да прекрати договора с едномесечно предизвестие.  

В тези случаи, обаче, наемодателят ще Ви дължи обезщетение, ако имотът бъде продаден преди изтичане на наемния срок.


